Et hav af medaljer ved internationale mesterskaber for både ungdom og seniorer har i efteråret sat en tyk streg under, at 15-årige Mie Ø. Nielsen er morgendagens helst store stjerne indenfor svømmesporten. Det er også blevet bemærket af dagbladet Politiken, der hvert år kårer "Årets fund" i dansk idræt. En pris der strækker sig mange år tilbage og igennem årene er tildelt en stribe af dansk idræts største stjerner. Kuriøst er det, at prisen for 26 år siden, i 1985 blev tildelt en anden nordjysk svømmer, Benny Nielsen. Og nej, det er ikke tilfældigt, at begge hedder Nielsen til efternavn, Mie Ø. Nielsen er nemlig datter af den tidligere vinder af "Årets Fund". Politiken uddeler prisen ved en ceremoni den 29. december. Der er i alt 10 nominerede til prisen der er blevet uddelt siden 1929.
I sidste uge blev hun kåret til bedste nye navn ved EM i Polen, nu kan TV2/Nord afsløre, at Mie Ø. Nielsen er nomineret til en af de fornemste priser i dansk idræt.